Diari Oficial de la Generalitat Valenciana


Sumari del DOGV 7193, del 16-01-2014 (2014/196)

RESOLUCIÓ de 19 de desembre de 2013, de la Direcció Territorial de Castelló, per la qual es dóna publicitat a les autoritzacions ambientals integrades atorgades i a les modificacions de les autoritzacions ambientals integrades atorgades.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7193

Data del DOGV
:   16-01-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/196


Data del document
:   19-12-2013

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * empresa privada

RESOLUCIÓ de 19 de desembre de 2013, de la Direcció Territorial de Castelló, per la qual es dóna publicitat a les autoritzacions ambientals integrades atorgades i a les modificacions de les autoritzacions ambientals integrades atorgades. [2014/196]  
De conformitat amb la Llei 2/2006, de 5 de maig, de Prevenció de la Contaminació i Qualitat Ambiental, i d'acord amb l'article 40, apartat 3, de la mencionada llei, les resolucions administratives per mitjà de les quals s'hagen atorgat o modificat les autoritzacions ambientals integrades seran objecte de publicació en el Diari Oficial de la Comunitat Valenciana. Per tot això, resolc:  
  
Únic  
Donar publicitat en el Diari Oficial de la Comunitat Valenciana a les autoritzacions ambientals integrades atorgades a diferents activitats industrials per mitjà de les resolucions del director territorial de Castelló de la Conselleria d'Infraestructures, Territori i Medi Ambient, i que es relacionen en l'annex de la present resolució.  
El contingut íntegre de les resolucions pot consultar-se en l'adreça d'Internet: , web de la Conselleria d'Infraestructures, Territori i Medi Ambient. Els expedients es troben en el Servici Territorial d'Infraestructures, Territori i Medi Ambient, avinguda dels Germans Bou, 47, 3a planta, de Castelló de la Plana.  
  
Contra estes resolucions, que no posen fi a la via administrativa, es pot presentar recurs d'alçada d'acord amb el que disposa l'article 37 del Decret 127/2006, davant del director general de Qualitat Ambiental de la Conselleria d'Infraestructures, Territori i Medi Ambient, en el termini d'un mes des del següent al de la publicació de la present resolució d'acord amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
  
Castelló de la Plana, 19 de desembre de 2013.- El director territorial: Jorge Traver de Juan.  
  
  
ANNEX  
  
- Autorització ambiental integrada amb el número del Registre d'Instal·lacions de la Comunitat Valenciana 653/AAI/CV; (Expedient 08/11/AAI/CS). Correcció d'errors de la Resolució de 2 de maig de 2013, de la Direcció Territorial de Castelló de la Conselleria d'Infraestructures, Territori i Medi Ambient, per la qual s'atorga a l'empresa Urbamar Levante Residuos Industriales, SL, amb CIF B-97356448 i amb domicili social a Catarroja (València), polígon industrial Catarroja C/31 nau 715, l'autorització ambiental integrada, per a la instal·lació d'una planta de recepció i emmagatzematge de rebutjos líquids de barcos, a ubicar en Dàrsena Sud, s/n (ZIP 2) del Port de Castelló, inscrita en el Registre d'Instal·lacions de la Comunitat Valenciana amb el número 663/AAI/CV (annex II, epígraf 5.1).  
- Autorització ambiental integrada amb el número del Registre d'Instal·lacions de la Comunitat Valenciana 422-09/AAI/CV; (Expedient 06/10/AAI/CS). Resolució de 31 de juliol de 2013, de la Direcció Territorial de Castelló de la Conselleria d'Infraestructures, Territori i Medi Ambient, per la qual s'atorga a l'empresa Ravi Iniciativas Medioambientals, SL, amb CIF B-12632923 i domicili social a Borriol, carretera Castelló-Morella, km 12,5, la modificació de l'autorització ambiental integrada per a un abocador de residus inerts, en partida «Pla de Fenosa» parcel·les 218 a 224, 239, 241, 242, 245, 247 a 249 del polígon 1, de Vilafamés (Castelló), que es va concedir per resolució de la Direcció Territorial de la Conselleria de Medi Ambient, Aigua, Urbanisme i Habitatge de Castelló, de data 30 de juliol de 2009, amb número de registre 422-09/AAI/CV. (annex II, epígraf 5.2)  
  
- Autorització ambiental integrada amb el número del Registre d'Instal·lacions de la Comunitat Valenciana 451-09/AAI/CV (Expedient 15/09/AAI/CS). Resolució de data 20 de novembre de 2013, de la Direcció Territorial d'Infraestructures, Territori i Medi Ambient, per la qual s'acorda tindre per revocada l'autorització ambiental integrada núm. 451-09/AAI/CV concedida a la mercantil Fomento Benicàssim, SA (FOBESA), per a un abocador de residus inerts en Castelló.  
  
- Resolució de 26 de novembre de 2013, de la Direcció Territorial de Castelló de la Conselleria d'Infraestructures, Territori i Medi Ambient, per la qual s'atorga a l'empresa Transmorro Excavaciones y Áridos, SL, amb CIF B-12678579 i domicili social a Segorbe, carrer de Santo Domingo núm. 17, l'autorització ambiental integrada per a un centre de gestió i valoració de RCD en les parcel·les 258, 259 i, 260 del polígon 49, partida Altamira del terme municipal de Segorbe, (Castelló), i queda inscrita en el Registre d'Instal·lacions de la Comunitat Valenciana amb el número 677/AAI/CV (annex II, epígraf 5.1)  
  
- Autorització ambiental integrada amb el número del Registre d'Instal·lacions de la Comunitat Valenciana 451-09/AAI/CV (Expedient 09/08/AAI/CS). Resolució de 4 de desembre de 2013, de la Direcció Territorial de Castelló de la Conselleria d'Infraestructures, Territori i Medi Ambient, per la qual s'acorda tindre per revocada l'autorització ambiental integrada núm. 451-09/AAI/CV concedida a la mercantil Traimed 21, SL, per a un abocador de residus inerts de construcció i demolició a Albocàsser (Castelló).  
- Autorització ambiental integrada amb el número del Registre d'Instal·lacions de la Comunitat Valenciana 422-09/AAI/CV; (Expedient 14/08/AAI/CS). Resolució de 18 de desembre de 2013, de la Direcció Territorial de Castelló de la Conselleria d'Infraestructures, Territori i Medi Ambient, per la qual es modifica d'ofici l'autorització ambiental integrada atorgada a l'empresa Ravi Iniciativas Medioambientales, SLU, amb número 422-09/AAI/CV, per a un abocador de residus inerts, ubicat en el polígon 1, parcel·les 218, 219, 220, 221, 222, 223, 224, 239, 241, 242, 244, 245, 247, 248 i 249 de la partida Pla de Fenosa de Vilafamés (Castelló).